Bridgwater

Bridgwater (ikke Bridgewater) er en markedsby og verdslig sogn i det engelske grevskap Somerset, ved elven Parret, som 15 kilometer nedenfor tømmer seg i Bristolkanalen. Byen er adminstrasjonssenter for distriktet Sedgemoor og er også et industrielt senter. Bridgwater er lokalisert ved de betydelige kommunikasjonsruter gjennom Sørvest-England. Sørøst for byen ligger Sedge moor, det myrlendte område som har gitt navn til det administrative distrikt Sedgemoor. I henhold til folketellingen i 2011 hadde byen en befolkning på 35 886 innbyggere, eller 41 276 om forstedene Wembdon og Hamp inkluderes.«Statistics for Wards, LSOAs and Parishes — Summary Profiles» (XLS). Somerset Intelligence.

 Beskrivelse 
Byen var tidligere kjent for sin keramikk, og her lå ved midten av 1900-tallet stasjonen for å ta i mot radiotrafikk fra Sør-Afrika og Canada til Storbritannia.Svensk uppslagsbok   , 2. opplag 1947 Historisk hadde byen en politisk radikal tendens og var involvert i flere hendelser på den nasjonale arena, og ble forsvart av sin egen festning. Slagmarken for slaget ved Sedgemoor hvor Monmouthopprøret ble endelig knust i 1685 ligger rett ved. Blant de flere religiøse steder er kirken dedikert jomfru Maria. Et hus i Blake Street, i stor grad restaurert, var fødestedet for admiral Robert Blake i 1598, og er nå et museum for admiralen. Byen har sitt eget kunstsenter og er vert for et årlig Bridgwater Guy Fawkes Carnival.

 Etymologi 
Bridgwater er omtalt i Den angelsaksiske krønike (rundt 800) og den senere Domesday Book (1086) hvor byen har sin opprinnelse som et handelssted ved dens lokalisering ved munningen av den fremste elven i Somerset. Det er antatt at byens opprinnelige navn var Brigg i betydningen «kai/brygge». Det har blitt argumentert at navnet isteden kommer fra angelsaksiske brycg, «gangplanker», eller norrønt bryggja, «brygge», men det har blitt utfordret på etymologiske grunner, skjønt alle forslagene er nær samstemte i betydningen.Gathercole, Clare: Bridgwater archaeological survey    (PDF). Somerset County Council. I Domesday Book er den omtalt som Brugie og Brugia. Etter den normanniske invasjonen i 1066 ble byen gitt til Walter av Douai,Dunning, Robert (2001): Somerset Monasteries. Stroud: Tempus, ISBN 0-7524-1941-2, s. 21. derav ble den ulikt kjent som Burgh-Walter, Brugg-Walter og Brigg-Walter, til sist korrumpert til Bridgwater. En alternative forklaring hevder at det ble avledet «Bridge of Walter» (det vil si Walter's Bridge).Robinson, Stephen (1992): Somerset Place Names. Wimbourne: The Dovecote Press Ltd. ISBN 1-874336-03-2.Farr, Grahame (1954): Somerset Harbours. London: Christopher Johnson, s. 101–116.

 Referanser 

 Litteratur 
 Evans, Roger (1995): Bridgwater With and Without the E, R.Evans, ny utgave, ISBN 0-9525674-0-7
 Lawrence, J.C. (2008): A History of Bridgwater, Phillimore & Co Ltd, ISBN 1-86077-363-X
 Squibbs, Philip James (1957): Bridgwater Victorian Days, P. J. Squibbs, 1. utg., ISBN 0-9501022-1-0
 Stanier, Peter (2003): Somerset in the Age of Steam, Somerset Books, ISBN 0-86183-481-X
 Hocking, Chris (2004): Remember Remember. The Story of Bridgwater Carnival, Bridgwater Carnival
 Div. (1992): A History of the County of Somerset: Vol 6: Bridgwater
 Gathercole, Clare: The Somerset Urban Archaeological Survey: Bridgwater (PDF) The Somerset Urban Archaeological Survey

 Eksterne lenker 

 Port of Bridgwater


Kategori:Byer i Somerset
Kategori:Domesday Book